ddrg/super_eurlex huggingface dataset:
A Bizottság 1159/84/EGK rendelete

(1984. április 27.)

a 315/68/EGK rendeletnek az egyes írisz- és tulipánfajták hagymáira vonatkozó minőségi szabványok tekintetében történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel az élő fák és egyéb növények, hagymák, gyökerek és hasonló részek, vágott virágok és lombdíszek piacának közös szervezésének létrehozásáról szóló, 1968. február 27-i 234/68/EGK tanácsi rendeletre [1] és különösen annak 4. cikkére,

mivel a legutóbb a 3718/81/EGK rendelettel [2] módosított, 1968. március 12-i 315/68/EGK tanácsi rendelet [3] rögzítette a virághagymákra, sarjhagymákra és gumókra vonatkozó minőségi szabványokat;

mivel a "Wedgwood" és "Prof. Blaauw" íriszek új fajtáinak és rügyváltozatainak kialakítása szükségessé teszi e termékek növénytani megnevezésének kiigazítását;

mivel a tapasztalatok azt mutatják, hogy a Tulipa kaufmanniana "Bellini", "Edwin Fischer", "Fair Lady", "Fritz Kreisler", "Gaiety", "Golden Sun", "Goudstuk", "Lady Rose", "Mendelssohn", "Robert Schumann", "Solanus", "Stresa" és "Sweelinck" fajtáinak hagymái tekintetében megállapított "8. méretosztály" minimális mérete nem biztosítja a megfelelő virágzást; mivel ezeket a szabványokat ezért ennek megfelelően ki kell igazítani;

mivel az e rendeletben foglalt intézkedések összhangban vannak az Élőnövény- és Virágpiaci Irányítóbizottság véleményével,

ELFOGADTA EZT A RENDELETET:

1. cikk

A 315/68/EGK rendelet melléklete III. szakaszában szereplő táblázatban a "Wedgwood" és "Prof. Blaauw" íriszfajtákra, valamint a "Tulipa kaufmanniana Bellini, Edwin Fischer, Fair Lady, Fritz Kreisler, Gaiety, Golden Sun, Goudstuk, Lady Rose, Mendelssohn, Robert Schumann, Solanus, Stresa, Sweelinck fajtái" - ra vonatkozó sorok helyébe az e rendelet mellékletében szereplő szöveg lép.

2. cikk

Ez a rendelet az Európai Közösségek Hivatalos Lapjában történő kihirdetését követő harmadik napon lép hatályba.

Rendelkezéseit 1985. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1984. április 27-én.

a Bizottság részéről

Poul Dalsager

a Bizottság tagja

[1] HL L 55., 1968.3.2., 1. o.

[2] HL L 373., 1981.12.29., 4. o.

[3] HL L 71., 1968.3.21., 1. o.

--------------------------------------------------

MELLÉKLET

"A termék növénytani megnevezése | Osztályozási módszer | Minimális méret | Méretosztály |

Írisz | | | |

-Wedgwood, Prof. Blaauw, Ideal, Apollo, Telstar, Blue Magic, Hildegarde, ezek kultivárjai és hibridjei | A, B, C | 8 cm | 8–9; 9–10; 10 és felette |

-Bellini, Edwin Fischer, Fair Lady, Fritz Kreisler, Gaiety, Golden Sun, Goudstuk, Lady Rose, Mendelssohn, Robert Schumann, Solanus, Stresa, Sweelinck | A, B, C | 10 cm | 10–11; 11–12; 12 és felette" |

--------------------------------------------------
A Tanács 223/85/EGK rendelete

(1985. január 29.)

az egyrészről az Európai Gazdasági Közösség, másrészről Dánia kormánya és Grönland helyi kormánya között létrejött halászati megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára,

tekintettel az Európai Parlament véleményére [1],

mivel a Közösség érdekében áll, hogy jóváhagyja az 1984. március 13-án Brüsszelben aláírt, az egyrészről az Európai Gazdasági Közösség, másrészről Dánia kormánya és Grönland helyi kormánya között létrejött megállapodást,

ELFOGADTA EZT A RENDELETET:

1. cikk

Az egyrészről az Európai Gazdasági Közösség, másrészről Dánia kormánya és Grönland helyi kormánya között létrejött halászati megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A megállapodás 2. cikkében előírt végrehajtási jegyzőkönyveket a Szerződés 43. cikkében megállapított eljárással összhangban kell jóváhagyni.

3. cikk

A Tanács elnöke megküldi a megállapodás 13. cikkében előírt értesítést.

4. cikk

Ez a rendelet az Európai Közösségeket létrehozó szerződéseket Grönland tekintetében módosító szerződés hatálybalépésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. január 29-én.

a Tanács részéről

az elnök

G. Andreotti

[1] HL C 172., 1984.7.2., 83. o.

--------------------------------------------------
A Bizottság 2046/85/EGK rendelete

(1985. július 24.)

a ponty referenciaárának és határparitásos árának rögzítésére vonatkozó részletes alkalmazási szabályok megállapításáról szóló 1985/74/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3655/84/EGK rendelettel [1] módosított, a halászati termékek piacának közös szervezéséről szóló, 1981. december 29-i 3796/81/EGK tanácsi rendeletre [2] és különösen annak 22. cikke (5) bekezdésére,

mivel a 3796/81/EGK rendelet 22. cikkének (1) bekezdése előírja, hogy a ponty referenciaárait az egyes gazdasági évek kezdete előtt rögzíteni lehet; mivel ezek az árak az egyes gazdasági éveken belül meghatározandó időszakokra különböző szinteken rögzíthetők az árak szezonális változásai szerint;

mivel a legutóbb az 1701/78/EGK rendelettel [3] módosított 1985/74/EGK bizottsági rendelet [4] 3. cikke értelmében az egyik olyan időszak, amelyre referenciaárat állapítanak meg, a december 1-jétől a következő év július 31-éig terjedő időszak;

mivel a tapasztalatok azt mutatták, hogy ezt az időszakot két részre szükséges osztani; mivel az 1985/74/EGK rendeletet ennek következtében módosítani kell;

mivel a Halászatitermék-piaci Irányítóbizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

Az 1985/74/EGK rendelet 3. cikke helyébe a következő rendelkezés lép:

"A pontyra vonatkozóan referenciaárat állapítanak meg a következő időszakokra:

- augusztus 1-jétől november 30-ig,

- december 1-jétől december 31-ig,

- január 1-jétől július 31-ig."

2. cikk

Ez a rendelet 1985. augusztus 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. július 24-én.

a Bizottság részéről

Frans Andriessen

alelnök

[1] HL L 340., 1984.12.28., 1. o.

[2] HL L 379., 1981.12.31., 1. o.

[3] HL L 195., 1978.7.20., 14. o.

[4] HL L 207., 1974.7.29., 30. o.

--------------------------------------------------
A Tanács 225/85/EGK Rendelete

(1985. január 29.)

a Grönlandra vonatkozó különleges halászati szabályozással kapcsolatos bizonyos egyedi intézkedések megállapításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére, valamint a Grönlandra vonatkozó különleges szabályozásról szóló jegyzőkönyv 1. cikkének (2) bekezdésére,

tekintettel a Bizottság javaslatára,

tekintettel az Európai Parlament véleményére [1],

mivel a Grönland tekintetében az Európai Közösségeket létrehozó szerződések módosításáról szóló szerződés Grönlandot a szerződés negyedik részében meghatározott, a tengerentúli országok és területek társulására vonatkozó rendelkezések hatálya alá helyezi; mivel a Grönlandra vonatkozó különleges szabályozásról szóló jegyzőkönyv 1. cikke a Grönlandról származó halászati termékek behozatali vámkezelését összekapcsolja a Közösség Grönland halászható vizeihez való hozzáférésének a 223/85/EGK rendelettel [2] jóváhagyott, egyrészről az Európai Gazdasági Közösség, másrészről Dánia kormánya és Grönland helyi kormánya között létrejött halászati megállapodás alapján biztosított lehetőségeivel;

mivel az említett megállapodás és annak 2. cikke (1) bekezdésében említett jegyzőkönyvek előírják a felek kötelezettségeinek módosítását és a halászati megállapodás felfüggesztését;

mivel meg kell állapítani egy, az e rendelkezések végrehajtására alkalmas eljárást,

ELFOGADTA EZT A RENDELETET:

1. cikk

A következőkre vonatkozó határozatokat a 2. cikkben meghatározott eljárás szerint kell meghozni:

a) a Közösségre a halászati megállapodás 2. cikkének (1) bekezdésében említett jegyzőkönyvek értelmében vonatkozó kötelezettségek módosítása;

b) a halászati megállapodásnak annak 10. cikke szerinti felfüggesztése;

c) felfüggesztés esetén a Grönlandról származó halászati termékek behozatali vámkezelésére vonatkozó megfelelő intézkedések.

2. cikk

(1) Az 1. cikkben említett esetekben a valamely tagállam kérésére vagy saját kezdeményezésére eljáró Bizottság dönt a szükséges intézkedésekről, amelyekről értesítik a tagállamokat, és amelyeket haladéktalanul alkalmazni kell.

Ilyen bizottsági intézkedést bármelyik tagállam a Tanács elé terjeszthet. A Tanács minősített többséggel módosíthatja vagy visszavonhatja az ilyen intézkedést.

(2) Az intézkedések az (1) bekezdésben megállapított eljárás szerint hatályukat vesztik, amint a halászati megállapodásban meghatározott tárgyalások révén sikerül helyreállítani az egyensúlyt.

3. cikk

Ez a rendelet a Grönland tekintetében az Európai Közösségeket létrehozó szerződések módosításáról szóló szerződés hatálybalépésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. január 29-én.

a Tanács részéről

az elnök

G. Andreotti

[1] HL C 172., 1984.7.2., 83. o.

[2] HL L 29., 1985.2.1., 8. o.

--------------------------------------------------
A Bizottság 3589/85/EGK rendelete

(1985. december 17.)

Spanyolország és Portugália csatlakozása következtében a komlóról szóló egyes rendeletek módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel Spanyolország és Portugália csatlakozási okmányára és különösen annak 396. cikkére,

mivel Spanyolország és Portugália csatlakozása következtében, valamint a csatlakozási okmány 396. cikkével összhangban módosítani kell az alábbi rendeleteket:

- a legutóbb az 1979-es csatlakozási okmánnyal [1] módosított, a komló minősítésére vonatkozó részletes szabályok megállapításáról szóló, 1978. április 28-i 890/78/EGK rendelet [2],

- a legutóbb az 541/85/EGK rendelettel [3] módosított, a tagsággal nem rendelkező országokból behozott komlót kísérő tanúsítványoknak a közösségi igazolásokkal való egyenértékűségéről szóló, 1978. december 21-i 3077/78/EGK rendelet [4];

mivel a csatlakozási szerződés 2. cikkének (3) bekezdése értelmében a Közösség intézményei még a csatlakozás előtt meghozhatják az okmány 396. cikkében említett intézkedéseket; mivel ezek az intézkedések csak a Szerződés hatálybalépésének feltételével és annak napján lépnek hatályba,

ELFOGADTA EZT A RENDELETET:

1. cikk

(1) A 890/78/EGK rendelet a következőképpen módosul:

- Az 5a. cikk a következő szöveggel egészül ki:

"– Producto certificado – Reglamento (CEE) no 890/78

– Producto certificado – Regulamento (CEE) no 890/78",

- A 6. cikk (3) bekezdésének második albekezdése a Görögország szó után a következő szavakkal egészül ki: Spanyolország és Portugália,

- A 11. cikk (2) bekezdése a Görögország szó után a következő szavakkal egészül ki: Spanyolország és Portugália,

- A III. melléklet 2. része a következő szöveggel egészül ki:

"ESP Spanyolország"

"P Portugália".

(2) A 3077/78/EGK rendelet mellékletéből a Spanyolországra és Portugáliára vonatkozó utalásokat el kell hagyni.

2. cikk

Ez a rendelet Spanyolország és Portugália csatlakozási szerződésének hatálybalépésének feltételével, 1986. március 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. december 17-én

a Bizottság részéről

Frans Andriessen

alelnök

[1] HL L 291., 1979.11.19., 77. o.

[2] HL L 117., 1978.4.29., 43. o.

[3] HL L 62., 1985.3.1., 57. o.

[4] HL L 367., 1978.12.28., 28. o.

--------------------------------------------------
A Bizottság 1907/85/EGK rendelete

(1985. július 10.)

a Közösségben történő pezsgő-előállításhoz behozott bort adó szőlőfajták és régiók jegyzékéről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 798/85/EGK rendelettel módosított [1], a borpiac közös szervezéséről szóló, 1979. február 5-i 337/79/EGK tanácsi rendeletre [2] és különösen annak 48a. cikkére,

mivel a 337/79/EGK rendelet 48a. cikke előírja, hogy a Közösségbe behozott, a pezsgő előállításához felhasználható bornak olyan szőlőfajtákból és borvidékekről kell származnia, amely lehetővé teszi annak megkülönböztetését a Közösségben előállított boroktól; mivel össze kell állítani az ilyen fajták és borvidékek jegyzékét;

mivel az e rendeletben előírt intézkedések összhangban vannak a Borpiaci Irányítóbizottság véleményével,

ELFOGADTA EZT A RENDELETET:

1. cikk

A Közösségbe behozott, pezsgők előállításához felhasználható bor származhat:

a) a romániai Déli- és Keleti-Kárpátok lábainál termesztett Fetească neagra fajtából;

b) a romániai Déli- és Keleti-Kárpátok lábainál és Erdélyben termesztett Fetească és Fetească regală fajtákból.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. július 10-én.

a Bizottság részéről

Frans Andriessen

alelnök

[1] HL L 89., 1985.3.29., 1. o.

[2] HL L 54., 1979.3.5., 1. o.

--------------------------------------------------
A Tanács 3541/85/EGK rendelete

(1985. december 12.)

egyes árucikkeknek a Közös Vámtarifa 27.03 A. alszáma alá történő besorolásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a legutóbb a 2055/84/EGK rendelettel [1] módosított, a közös vámtarifa szerinti nómenklatúra egységes alkalmazásához szükséges intézkedésekről szóló, 1969. január 16-i 97/69/EGK tanácsi rendeletre [2] és különösen annak 3. cikkére,

tekintettel a Bizottság javaslatára,

mivel a közös vámtarifa szerinti nómenklatúra egységes alkalmazásának biztosítása érdekében rendelkezéseket kell tenni a tőzegkeverék (legalább 75 tömegszázalék tőzegtartalommal) és más anyagok mint a mész, homok, levélhumusz, márga, tanyaudvari trágya és egyéb kis mennyiségű termékenyítő közeg besorolására, mely legfeljebb 3 tömegszázalék káliumot (K2O-ként számolva), nitrogént és foszfort (P2O5-ként számolva) tartalmaz;

mivel a közös vámtarifa 27.03 vámtarifaszáma a tőzeget (beleértve a tőzegalmot) tartalmazza brikettezve is; mivel a 31.01 és a 31.04 vámtarifaszám alá nem tartozó termékenyítő közeget a 31.05 vámtarifaszám tartalmazza;

mivel a kérdéses termékek a jellemzőiknél fogva nem tekinthetők a 31.05 vámtarifaszám alá tartozónak;

mivel a kérdéses termékek a 27.03 vámtarifaszám alá tartozó tőzeg jellemzőivel bírnak, és ezért a 27.03 A. alszám alá kell őket besorolni;

mivel a közös vámtarifa szerinti nómenklatúrával foglalkozó bizottság nem adta hozzájárulását, a Bizottság nem tudott a tárgyban rendelkezést elfogadni a 97/69/EGK rendelet 3. cikkében szereplő eljárás szerint,

ELFOGADTA EZT A RENDELETET:

1. cikk

A tőzegkeverék (legalább 75 tömegszázalék tőzegtartalommal) és más anyagok mint a mész, homok, levélhumusz, márga, tanyaudvari trágya és egyéb kis mennyiségű termékenyítő közeg, mely legfeljebb 3 tömegszázalék káliumot (K2O-ként számolva), nitrogént és foszfort (P2O5-ként számolva) tartalmaz, a közös vámtarifa következő alszáma alá kerül besorolásra:

27.03

Tőzeg (tőzegalom), brikettezve is:

A. Tőzeg

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. december 12-én.

a Tanács részéről

az Elnök

R. Goebbels

[1] HL L 191., 1984.7.19., 1. o.

[2] HL L 14., 1969.1.21., 1. o.

--------------------------------------------------
A Tanács 2009/86/EGK rendelete

(1986. június 24.)

az egyrészről az Európai Gazdasági Közösség, másrészről a közép-amerikai gazdasági integrációról szóló általános szerződés részes országai (Costa-Rica, El Salvador, Guatemala, Honduras és Nicaragua) és Panama közötti együttműködési megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. és 235. cikkére,

tekintettel a Bizottság javaslatára,

tekintettel az Európai Parlament véleményére,

mivel a külgazdasági kapcsolatok körében céljai elérése érdekében a Közösségnek a közép-amerikai gazdasági integrációról szóló általános szerződés részes országaival és Panamával létrejött együttműködési keretmegállapodást jóvá kell hagynia;

mivel a megállapodás keretében javasolt gazdasági együttműködés egyes formái túllépnek a Szerződésben előírt közös kereskedelempolitikai cselekvési hatáskörön,

ELFOGADTA EZT A RENDELETET:

1. cikk

Az egyrészről az Európai Gazdasági Közösség, a másrészről pedig a közép-amerikai gazdasági integrációról szóló általános szerződésének részes országai (Costa-Rica, El Salvador, Guatemala, Honduras és Nicaragua) és Panama között létrejött együttműködési megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A megállapodás 11. cikkében előírt értesítést a Tanács elnöke küldi meg [1].

3. cikk

A tagállamok képviselőinek támogatásával a Közösséget a Bizottság képviseli a megállapodás 7. cikkében meghatározott együttműködési vegyes bizottságban.

4. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1986. június 24-én.

a Tanács részéről

az elnök

G. Braks

[1] A Tanács Főtitkársága a megállapodás hatálybalépésének napját az Európai Közösségek Hivatalos Lapjában kihirdeti.

--------------------------------------------------
A Tanács 1797/86/EGK rendelete

(1986. június 9.)

egyes, a vám elé állítás kapcsán alkalmazott postai díjak megszüntetéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 235. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel az Európai Gazdasági Közösség tagállamai kormányainak a Tanács keretében ülésező képviselői által elfogadott, a vám elé állítás kapcsán alkalmazott postai díjak eltörléséről szóló, 1978. december 18-i 79/8/EGK határozat [4] megszüntette a vám elé állításra kivetett díjakat a valamely tagállamban feladott olyan áruszállítmányok tekintetében, amelyek behozatala mentességet élvez a forgalmi adó és a jövedéki adó alól;

mivel néhány tagállam hatóságai továbbra is kivetnek ilyen díjakat a más tagállamokban feladott közösségi áruszállítmányokra;

mivel a tagállamok közötti közösségi áruk kereskedelme tekintetében kívánatos a Közösség belső piacának erősítése a kereskedelemre alkalmazandó alaki követelmények és díjak csökkentésével vagy – amennyiben lehetséges – megszüntetésével; mivel a vám elé állítás kapcsán alkalmazott postai díjaknak a Közösségen belüli kereskedelemben való végleges eltörlése jelentős mértékben hozzájárulna e cél eléréséhez, és e kereskedelemre látható és azonnali hatást gyakorolna az európai polgárok előnyére;

mivel a Szerződés a 235. cikken kívül nem írt elő ehhez szükséges hatáskört,

ELFOGADTA EZT A RENDELETET:

1. cikk

A vám elé állítás kapcsán alkalmazott postai díjakat nem vetik ki a tagállamokban feladott olyan áruszállítmányok tekintetében, amelyek megfelelnek a Szerződés 9. és 10. cikkében megállapított feltételeknek.

2. cikk

Az 1. cikktől eltérve, a harmadik országokkal folytatott kereskedelemben a vám elé állítás kapcsán alkalmazott postai díjakra vonatkozóan Spanyolországban és Portugáliában hatályos rendelkezéseket azonos feltételekkel lehet alkalmazni a Közösségen belüli kereskedelemben mindaddig, amíg a vámokat e kereskedelemmel kapcsolatban vetik ki.

3. cikk

Ez a rendelet 1988. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1986. június 9-én.

a Tanács részéről

az elnök

G. M. V. van Aardenne

[1] HL C 202., 1985.8.10., 8. o.

[2] HL C 352., 1985.12.31., 289. o.

[3] HL C 344., 1985.12.31., 6. o.

[4] HL L 6., 1979.1.10., 26. o.

--------------------------------------------------
A Bizottság 2498/87/EGK rendelete

(1987. augusztus 18.)

a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékének létrehozásáról szóló 2730/81/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 773/87/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 13. cikke (3) bekezdésére és 17. cikke (4) bekezdésére,

mivel a legutóbb a 768/87/EGK rendelettel [3] módosított 2730/81/EGK bizottsági rendelet [4] létrehozta a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékét;

mivel az érintett importőr országok kereskedelmi gyakorlatáról és a szóban forgó hivatalok hivatalos minőségéről a Közösség rendelkezésére álló legfrissebb információk figyelembevételével a 2730/81/EGK rendeletet módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2730/81/EGK rendelet mellékletében a kibocsátó szervezetek névjegyzéke India, Japán és Venezuela tekintetében a következőképpen módosul:

"Importőr ország | Kibocsátó szervezet |

India | India Dairy Corporation Derpen R.C. Dutt Berode 390 005 India National Dairy Development Board (NDDB) Anand/Gujarat India |

Japán | Livestock Industry Promotion Corporation (LIPC) Azadubai Building 2-1 Azadubai Mato Ku Tokyo Nikon Shiryo Kogyokai Kyodoukumiai 2-2-1 Azabudai Minatoku Tokyo |

Venezuela | ASOLEP Asociacion de Productores de Leche en Polvo Colinas de la California Esq. Avdas. San Francisco y Palmarito, Edificio Indulac Caracas 1010/A Comandancia General de la Marina Base aéreal la Carlota, Hangar la Marina Caracas INDULAC Colinas de California Esq. Avdas San Francisco y Palmarito Edificio Indulac, Apartado 1546 Caracas 10107-A Instituto Nacional de Nutrición Operativa Avenida Barait esq. El Carmen Edificio Sede Central" |

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1987. augusztus 18-án.

a Bizottság részéről

Frans Andriessen

alelnök

[1] HL L 78., 1987.3.20., 1. o.

[2] HL L 148., 1968.6.28., 13. o.

[3] HL L 77., 1987.3.19., 34. o.

[4] HL L 272., 1981.9.26., 25. o.

--------------------------------------------------